CELEX: 62011TN0290
Language: fi
Date: 2011-06-07 00:00:00
Title: Asia T-290/11: Kanne 7.6.2011 — Deutsche Bahn ym. v. komissio

13.8.2011   
            
            
               FI
            
            
               Euroopan unionin virallinen lehti
            
            
               C 238/22
            
         Kanne 7.6.2011 — Deutsche Bahn ym. v. komissio
   (Asia T-290/11)
   2011/C 238/41
   Oikeudenkäyntikieli: saksa
   
      Asianosaiset
   
   
      Kantajat: Deutsche Bahn AG (Berliini, Saksa), DB Mobility Logistics AG (DB ML AG) (Berliini, Saksa), DB Netz AG (Frankfurt am Main, Saksa), Deutsche Umschlaggesellschaft Schiene-Straße mbH (DUSS) (Bodenheim, Saksa), DB Schenker Rail GmbH (Mainz, Saksa), DB Schenker Rail Deutschland AG (Mainz, Saksa) (asiamiehet: asianajaja W. Deselaers, asianajaja J. S. Brückner ja asianajaja O. Mross
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan 30.3.2011 tehdyn komission tarkastuspäätöksen, joka on annettu tiedoksi 31.3.2011
            
         
               —
            
            
               kumoamaan kaikki tämän lainvastaisen päätöksen nojalla suoritettujen tarkastusten perusteella toteutetut toimenpiteet
            
         
               —
            
            
               erityisesti velvoittamaan komissio palauttamaan kaikki asiakirjoista tarkastusten yhteydessä otetut jäljennökset sillä uhalla, että yleinen tuomioistuin kumoaa komission jatkossa tekemät päätökset ja
            
         
               —
            
            
               velvoittamaan komissio korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kantajat vaativat kumoamaan komission 30.3.2011 tekemän päätöksen K(2011) 2365 (asiat COMP/39.678 ja COMP/39.731), jolla tämä määräsi neuvoston asetuksen (EY) N:o 1/2003 (1) 20 artiklan 4 kohdan nojalla tarkastusten suorittamisesta Deutsche Bahn AG:ssä ja kaikissa sen välittömässä tai välillisessä määräysvallassa olevissa yrityksissä sellaisen mahdollisesti kilpailunvastaisen mallin perusteella, jossa on kyse DB konsernin yhtiöiden hallinnoiman infrastruktuurin strategisesta käytöstä ja rautateihin liittyvien palvelujen suorittamisesta.
   Kanteensa tueksi kantajat vetoavat viiteen kanneperusteeseen.
   
               1)
            
            
               Ensimmäinen kanneperuste: Kotirauhan loukkaamattomuutta koskevan perusoikeuden loukkaaminen siksi, että edeltävää tuomioistuimen lupaa ei ollut hankittu.
            
         
               2)
            
            
               Toinen kanneperuste: Tehokkaita oikeussuojakeinoja koskevan perusoikeuden loukkaaminen siksi, että tarkastuspäätöstä ei ollut mahdollista saattaa tuomioistuimen etukäteen suorittaman laillisuusvalvonnan alaiseksi sekä tosiseikkojen että oikeudellisten seikkojen osalta.
            
         
               3)
            
            
               Kolmas kanneperuste: Tarkastuspäätöksen lainvastaisuus siksi, että se perustuu sellaisiin viitteisiin, jotka komissio oli saanut sähkönsyöttöä koskevan alennusjärjestelmän tarkastuspäätöksen täytäntöönpanon aikana toteutetun hyvin laaja-alaisen etsinnän (fishing expedition) yhteydessä ja joiden osalta on siten loukattu kantajien puolustautumisoikeuksia.
            
         
               4)
            
            
               Neljäs kanneperuste: Puolustautumisoikeuksien loukkaaminen siksi, että tarkastuksen kohteen kuvaus on loputtoman laaja ja epätäsmällinen.
            
         
               5)
            
            
               Viides kanneperuste: Suhteellisuusperiaatteen loukkaaminen, koska komissio ei ole toimivaltainen tarkastuksen kohteen osalta ja se olisi joka tapauksessa voinut saada merkitykselliset tiedot toimivaltaiselta Bundesnetzagenturilta tai yksinkertaisen tietojensaantipyynnön avulla myös kantajilta.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EUVL L 1, s. 1).